Sinu ülesandeks on võtta eestikeelne uudis ja pakkuda sellele lühike pealkiri. Anna vastuseks ainult pealkiri, ära lisa midagi muud.
## Tekst:

Laupäeval said meeste võrkpalli Balti liigas Eesti klubidest võidud kirja Tartu Bigbank ja Selver/TalTech.
Päeva oodatuimas kohtumises läksid Võrus vastamisi sealne Võru Barrus ja Tartu Bigbank ning kuigi kodumeeskond tegi neid toetama tulnud rohkearvulise kodupubliku ees taaskord võitlusliku esituse, tuli siiski vastu võtta 2:3 (23/25 25/23 19/25 25/21 10/15) kaotus.

Palju vahetusi teinud Tartule tõi Matej Šmidl 22 punkti (+13), Taavet Leppik lisas 14 (+7) ja Mart Naaber 12 (+7) punkti. Võru parimaks kerkis Matthew Slivinski 26 punktiga (+8), vahendab Volley.ee.

Selver/TalTech oli edukas kodusaalis, kus võõrustati lätlaste Daugavpilsi Ülikooli/Ezerzemet ja saadi 3:0 (25/22 25/21 25/20) võit.

Rünnakul väga ühtlaselt tegutsenud Tallinna klubi edukaimaks oli üheksa punktiga (+9) Andri Aganits, kaheksa punkti (+2) lisas noor Tristan Täht ja seitse punkti kanti nii Jan Markus Üpruse, sidemängija Leo Meyeri kui ka Eduards Stiegelise arvele. Vastaste edukaimaks kerkisid võrdselt kaheksa punkti toonud Antons Nazarovs ja Sandis Vilcans.

Pärnu VK pidi Jekabpilsi Lušilt vastu võtma 1:3 (23/25 26/24 16/25 15/25) kaotuse. Kaur Erik Kais tõi Pärnule 16 punkti (+4), Tony Tammiksaar panustas 13 (+2) ja Kristo-Joosep Peterson 10 silma (+1). Jekabpilsile tõid Armands Abolins, Zigurds Adamovics ja Andrii Tšmirov kõik 15 punkti.

Tabelis jätkab Tartu Bigbank 20 punktiga liidrikohal, Selver/TalTech on 18 punktiga teisel kohal. Võru hoiab 12 punktiga neljandat kohta ning Pärnu paikneb kolme punktiga seitsmendal ehk viimasel real. Tabeliseisu saab vaadata siin.
## Pealkiri:

user
Tartu Bigbank ja Selver/TalTech olid Balti liigas võidukad
assistant